**APSTIPRINĀTS**

Alojas Novada Saimniekserviss

iepirkuma komisijas

2020.gada 20.augusta sēdē

Protokola Nr. ANSS 1-08/2020-1

**Publisko iepirkumu likuma 9.panta kārtībā**

**„Kurināmās šķeldas** **iegāde Alojas pilsētas katlu mājai 2020./2021. gada apkures sezonai”**

**Identifikācijas Nr. ANSS 1-08/2020**

**Iepirkuma nolikums**

|  |  |
| --- | --- |
| **1.Iepirkuma identifikācijas**  **Numurs** | **ANSS 1-08/2020** |
| **2.Pasūtītājs** | Sabiedrība ar ierobežotu atbildību “ Alojas Novada Saimniekserviss”  Reģistrācijas Nr. 44103091517;  Juridiskā adrese: Jūras ielā 13, Alojā, Alojas novadā, LV 4064  adrese: Kalēju iela 3a, Alojā, Alojas novadā, LV 4064  tālr.: 64031502; e-pasts: info@anss.lv |
| **3.Kontaktpersonas** | Kontaktpersona par iepirkumu : Pēteris Bojārs mob. 26623238, e-pasts: [info@anss.lv](mailto:info@anss.lv)  Par nolikumu: Judite Mažeika, 64031522, mob.26426732; [info@anss.lv](mailto:info@anss.lv) |
| **4. Papildinformācijas sniegšana** | Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, iepirkumu komisija, balstoties uz PIL 9.panta sesto daļu, to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Informācijas apmaiņa starp Komisiju un piegādātājiem notiek elektroniski. |
| **5.Piemērojamie normatīvie akti un izvēles kritēriji** | Publisko iepirkumu likuma 9. panta kārtībā.  Piedāvājuma izvērtēšanas kritērijs ir saimnieciski visizdevīgākais piedāvājums, kuru nosaka, ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums **ar viszemāko cenu.** |
| **6. Iepirkuma**  **priekšmets** | 6.1. Kurināmās šķeldas iegāde Alojas novada Saimniekserviss katlumājai 2020./2021. gada apkures sezonai, atbilstoši finanšu - tehniskajam piedāvājumam (3.pielikums) ietverot piegādes un izkraušanas izmaksas ar Pretendenta nodrošināto transportu.  6.2.Kurināmās šķeldas prognozējamais maksimālais apjoms apkures sezonā **3000 ber m3** .  6.3.Pasūtītāja pieprasītais apjoms (daļa) katlumājai jāpiegādā pēc Pasūtītāja pieprasījuma 36 stundu laikā vai savstarpēji vienojoties par konkrētu šķeldas piegāžu grafiku.  6.4.Norādītais apjoms ir uzskatāmi par pasūtītāja prognozējamo maksimālo iepirkuma apjomu līguma darbības periodā. Pasūtītājs ir tiesīgs pēc saviem ieskatiem samazināt, iepirkt pēc nepieciešamības tādu kurināmo šķeldu apjomu kāds nepieciešams.  **CPV kods –** 03413000-8 |
| **7.Līguma izpildes vieta un laiks** | Līguma izpildes vieta  **Sabiedrība ar ierobežotu atbildību” Alojas Novada Saimniekserviss”**  Kalēju iela 3a, Alojā, Alojas novadā, LV 4064.  NUTS kods:LV008 (Vidzeme)  Līguma izpildes laiks – līdz 30.04.2021. |
| **8.** **Piedāvājumu iesniegšanas laiks, vieta un kārtība** | 8.1.Piedāvājumu var iesniegt līdz 2020.gada 31.augustam plkst.10:00 (darba dienās no 8.00 līdz 17.00, ar pusdienas pārtraukumu no 12.00 līdz 12.45, piektdienās līdz 16:00), nosūtot pa pastu vai iesniedzot personīgi.  SIA “ Alojas Novada Saimniekserviss”  Kalēju ielā 3a,. Alojā, Alojas novadā, LV 4064.  8.2.Ja piedāvājums tiek nosūtīts pa pastu, pasta sūtījumam jābūt piegādātam noteikumu 8.1.punktā paredzētajā adresē līdz piedāvājumu iesniegšanas termiņa beigām.  8.3.Piedāvājums, kas iesniegts pēc piedāvājumu iesniegšanas termiņa, neatkarīgi no kavēšanās iemesla netiek pieņemts un neatvērts tiek atgriezts atpakaļ iesniedzējam.  8.4.Pretendents ir atbildīgs par piedāvājuma iesniegšanu pilnā apjomā, norādītajā vietā un termiņā. |
| **9.Prasības pretendentiem** | 9.1.Par Pretendentu šajā iepirkumā var būt jebkura fiziskā vai juridiskā persona, šādu personu apvienība jebkurā to kombinācijā, kura ir iesniegusi piedāvājumu atbilstoši šo noteikumu prasībām.  9.2.Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt pasūtītājam nepieciešamos darbus un pakalpojumus Latvijas Republikā.  9.3.Pasūtītājs izslēdz pretendentu no dalības Iepirkumā jebkurā no šādiem gadījumiem:  9.3.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;  9.3.2.ir konstatēts, ka pretendentam 2020.gada 31.augustā (piedāvājumu iesniegšanas termiņa pēdējā dienā) vai lēmuma par iespējamu iepirkuma līguma slēgšanas tiesību piešķiršanu pieņemšanas dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;  9.3.3.iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL likuma [25. panta](https://likumi.lv/ta/id/287760-publisko-iepirkumu-likums#p25)  pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;  9.3.4.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām (apakšuzņēmēju), kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 9.3.1.,9.3.2. un 9.3.3. punktu  nosacījumi).  9.4. Pretendenta rīcībā ir nepieciešamie tehniskie līdzekļi (iekārtas, mehānismi u.t.t.), kas nepieciešami sekmīgai iepirkuma līguma izpildei.  9.5.Pretendentam ir līdzvērtīga pieredze kurināmās šķeldas piegādē par kopējo (m3) iepirkuma apjomu.  9.6. Pretendents ir tiesīgs iesniegt Eiropas vienoto iepirkuma procedūras dokumentu, kā sākotnējo pierādījumu atbilstībai Iepirkuma noteikumos noteiktajām Pretendentu atlases prasībām. Eiropas vienotais iepirkuma procedūras dokuments ir pieejams aizpildīšanai Iepirkumu uzraudzības biroja tīmekļa vietnē: <https://www.iub.gov.lv/lv/node/587>. Piegādātāju apvienība vai personālsabiedrība iesniedz atsevišķu Eiropas vienoto iepirkuma procedūras dokumentu par katru tās dalībnieku vai biedru. |
| **10.Iesniedzamie dokumenti** | Tiek uzskatīts, ka pretendenti, iesniedzot savus piedāvājumus, ir iepazinušies ar visiem Latvijā spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām un tiek iesniegts Piedāvājums, kur dokumenti sastādīti latviešu valodā, un tiek iesniegts 1 eksemplārs – 1 (viens) oriģināls, kas sastāv no:  10.1.Pretendenta pieteikums, sagatavo atbilstoši nolikuma pievienotajai formai (1.pielikums).Pieteikumu paraksta Pretendenta amatpersona ar paraksta tiesībām vai pilnvarota persona. Ja pieteikumu paraksta pilnvarotā persona, tad pieteikumam tiek pievienota pilnvara (oriģināls vai apliecināta kopija). Ja pieteikumu iesniedz personu apvienība, piedāvājuma dokumentus paraksta visas personas, kas ietilpst apvienībā.  10.2.Pretendenta pieredzes apliecinājums (2.pielikums), norādot 3 (trīs) gadu laikā (2017; 2018; 2019 un 2020 līdz piedāvājuma iesniegšanas brīdim) veiktās piegādes, norādot ne mazāk kā 2 (divi) citus pasūtītājus, kuriem ir veiktas vienāda, vai lielāka apjoma kurināmās šķeldas piegāde par kopējo (m3) iepirkuma apjomu.  10.3.Pretendenta finanšu-tehniskais piedāvājums (3.pielikums) apliecinot spēju nodrošināt pasūtītāja izvirzītās tehniskās prasības kurināmajai šķeldai, kas uzskaitītas finanšu- tehniskajā piedāvājumā. Piedāvātajā cenā pretendents ierēķina visas ar Darbu veikšanu saistītās izmaksas tai skaitā piegādes un izkraušanas izmaksas, kā arī visus nodokļus (izņemot pievienotās vērtības nodokli, turpmāk – PVN), kuri ir jānomaksā pretendentam saistībā ar iepirkuma līguma noteikumiem. Papildu izmaksas, kas nav norādītas finanšu piedāvājumā, netiks ņemtas vērā pie iepirkuma līguma noslēgšanas un tā darbības laikā.  Finanšu piedāvājumu paraksta tā pati persona, kas parakstījusi pieteikumu.  10.4.Apliecinājums par šķeldas piegādes izmantojamo transportlīdzekļa atbilstību, kas noformēts atbilstoši 4.pielikumam.  Jāpievieno Pretendenta rīcībā (īpašumā) esošiem transportlīdzekļiem transportlīdzekļa tehniskās pases kopiju; par nomā esošiem - nomu apliecinošu dokumentu-līguma kopiju, vai pamatojoties uz sadarbības līgumu nodrošinātiem transportlīdzekļiem -iesniedzot sadarbības līguma kopiju.  10.5.Ja piedāvājumu iesniedz piegādātāju apvienība vai personālsabiedrība, pretendents piedāvājumā iekļauj apliecinājumu, ka iepirkuma līguma izpildei nepieciešamie resursi ir piegādātāju apvienības vai personālsabiedrības rīcībā un tie būs pieejami visu iepirkuma līguma izpildes laiku.  10.6.Ja pretendents izvēlējies iesniegt Eiropas vienoto iepirkuma procedūras dokumentu, Pasūtītājs to pieņem kā sākotnējo pierādījumu atbilstībai Iepirkuma noteikumos paredzētajām pretendentu atlases prasībām. |
| **11. Prasības piedāvājuma noformējumam** | 11.1.Pretendents piedāvājumu sagatavo un iesniedz vienā oriģinālā eksemplārā, iekļaujot Iepirkuma noteikumu 10.punktā noteiktos dokumentus.  11.2.Visus piedāvājumu veidojošos dokumentus pretendents sagatavo papīra formā un noformē atbilstoši spēkā esošajiem Ministru kabineta noteikumiem, kas regulē dokumentu izstrādāšanu un noformēšanu.  11.3.Piedāvājuma dokumentus pretendents sagatavo latviešu valodā. Ārvalstu publisko reģistru izsniegtos dokumentus pretendents ir tiesīgs iesniegt svešvalodā ar pievienotu pretendenta apliecinātu tulkojumu latviešu valodā.  11.4.Piedāvājuma dokumentiem jābūt skaidri salasāmiem, bez labojumiem, bez iestarpinājumiem, izdzēsumiem vai matemātiskām kļūdām.  11.5.Piedāvājuma dokumentus pretendents sakārto sējumā un cauršuj (caurauklo) ar auklu tādā veidā, lai nepieļautu dokumentu nomaiņu, ar numurētām lapām un lapu skaita apliecinājumu.  11.6.Iesniegtie piedāvājumi ir Pasūtītāja īpašums un netiek atdoti atpakaļ pretendentiem.  11.7.Atbilstoši Iepirkuma noteikumu 10.punktā noteiktajām prasībām sagatavotu piedāvājuma dokumentu sējumu pretendents ievieto aploksnē, aploksni aizlīmē un uz tās norāda:   * + Pasūtītāja nosaukumu un adresi;   + Pretendenta nosaukumu un adresi, lai piedāvājumu varētu nosūtīt atpakaļ pretendentam gadījumā, ja piedāvājums iesniegts pēc Iepirkuma noteikumu 8.1.punktā noteiktā piedāvājumu iesniegšanas termiņa;   + Iepirkuma nosaukumu un identifikācijas numuru: „Kurināmās šķeldas iegāde Alojas pilsētas katlu mājai 2020./2021. gada apkures sezonai”, identifikācijas Nr. ANSS 1-08/2020”.   + Norādi “Neatvērt līdz 2020.gada 31.augustam plkst 10.00”.   11.8.Pasūtītājs pieņem un reģistrē tikai tos piedāvājumus, kas noformēti atbilstoši Iepirkuma noteikumu 11.7.punkta prasībām. Ja piedāvājums nav atbilstoši noformēts, Pasūtītājs neuzņemas nekādu atbildību par piedāvājuma pazušanu vai priekšlaicīgu atvēršanu. |
| **12. Pretendenta un tā piedāvājuma izvērtēšana** | 12.1.Piedāvājumu noformējuma pārbaudi, pretendentu atlasi, finanšu-tehnisko piedāvājumu atbilstības pārbaudi un vērtēšanu Komisija veic slēgtā sēdē bez pretendentu un to pārstāvju klātbūtnes.  Piedāvājumu noformējuma un satura pārbaude  12.2.Komisija pēc noteikumu 10., 11.punktā noteiktajām piedāvājuma satura un noformēšanas prasībām pārbauda pretendentu piedāvājumu un pieņem pamatotu lēmumu par katra piedāvājuma atbilstību. Būtiska piedāvājuma noformējuma vai trūkstošu vai nenoformētu dokumentu neatbilstība noteikumu prasībām ir pamats pretendenta izslēgšanai no turpmākās dalības Iepirkumā un pretendenta piedāvājuma neizskatīšanai.  Pretendentu, kuriem būtu piešķiramas Iepirkuma līguma slēgšanas tiesības, noteikšana  12.3.Komisija, sastāda piedāvājumu vērtēšanas tabulu, kurā ar datu kārtošanas funkcijas palīdzību sakārto visu pretendentu finanšu piedāvājumus augošā secībā pēc piedāvātās kopējās summas (EUR) bez PVN.  12.4.Komisija nosaka pretendentus, kuriem būtu piešķiramas iepirkuma līguma slēgšanas tiesības par pilnu iepirkuma apjomu piedāvājumu vērtēšanas tabulā noteiktajā secībā pēc Iepirkuma noteikumu 5.punktā noteiktā piedāvājuma izvēles kritērija – piedāvājums ar viszemāko cenu.  Pretendentu atlase un piedāvājumu atbilstības pārbaude  12.5.Komisija pretendentu atlasi un piedāvājumu atbilstības pārbaudi veic attiecībā uz pretendentu, kuram būtu piešķiramas iepirkuma līguma slēgšanas tiesības (Iepirkuma noteikumu 12.4.punkts).  12.6.Pasūtītājs pārbaudi par pretendentu izslēgšanas gadījumu (Iepirkuma noteikumu 9.3.1. – 9.3.3.punkts) esamību veic Ministru kabineta noteiktajā kārtībā no Uzņēmumu reģistra, izmantojot Ministru kabineta noteikto informācijas sistēmu ([www.eis.gov.lv](http://www.eis.gov.lv)), un saskaņā ar Valsts ieņēmumu dienesta, turpmāk – VID, publiskās nodokļu parādnieku datubāzes pēdējās datu aktualizācijas datumā ievietoto informāciju ([www.eis.gov.lv](http://www.eis.gov.lv)).  12.7.Ja Pasūtītājs, pārbaudot Iepirkuma noteikumu 9.3.2.punktā noteiktā pretendentu izslēgšanas gadījuma esamību, kādā no pārbaudes reizēm konstatē, ka Ministru kabineta noteiktajā informācijas sistēmā saskaņā ar VID publiskās nodokļu parādnieku datubāzes pēdējās datu aktualizācijas datumā ievietoto informāciju pretendentam vai Publisko iepirkumi likuma 9. panta astotās daļas 4.punktā minētajai personai 2020.gada 31.augustu (piedāvājumu iesniegšanas termiņa pēdējā dienā) vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, Pasūtītājs par konstatēto parādu informē pretendentu un nosaka termiņu – 10 dienas pēc informācijas nosūtīšanas dienas – apliecinājuma iesniegšanai saskaņā ar Publisko iepirkumu likuma 9. panta desmito daļu.  12.8.Komisija piedāvājumu atbilstības pārbaudē pēc iesniegtā tehniskā piedāvājuma vērtē pretendenta piedāvājuma atbilstību Iepirkuma noteikumu 9.punkta prasībām.  12.9.Ja no pretendenta piedāvājumā iekļautajiem dokumentiem, kas pamato pretendenta vai tā piedāvājuma atbilstību, nav viennozīmīgi secināma pretendenta vai tā piedāvājuma atbilstība Iepirkuma noteikumu prasībām, Komisijai ir tiesības pieprasīt, lai pretendents vai kompetenta institūcija precizē vai izskaidro iesniegtos dokumentus vai piedāvājumā norādīto informāciju, kā arī pamato pretendenta vai piedāvājuma atbilstību Iepirkuma noteikumu prasībām. Pretendentam ir pienākums 5 (piecu) dienu laikā pēc Komisijas pieprasījuma nosūtīšanas dienas iesniegt Komisijas pieprasītos dokumentus.  12.10.Pretendentam, kura piedāvājums šķitīs nepamatoti lēts, Komisija saskaņā ar Publisko iepirkumu likuma 53.panta otrās daļas noteikumiem pieprasīs iesniegt detalizētu skaidrojumu par piedāvāto cenu.  12.11.Ja uz pretendentu vai Publisko iepirkumi likuma 9. panta astotās daļas 4.punktā minētajai personai attiecināms kāds no Iepirkuma noteikumu 9.3.1.,9.3.2.punktā vai 9.3.3.punktā noteiktajiem pretendentu izslēgšanas gadījumiem vai pretendents nav apliecinājis pieredzes atbilstību Iepirkuma noteikumu 9.punktā un 10.punktā minētajām prasībām, vai pretendents nav iesniedzis visu Iepirkuma noteikumos pieprasīto informāciju, Komisija izslēdz pretendentu no turpmākās dalības Iepirkumā un nevērtē pretendenta piedāvājumu un vērtē nākošo Pretendentu, kas piedāvājis zemāko cenu.  Lēmuma pieņemšana par iepirkuma līguma slēgšanas tiesību piešķiršanu  12.12.Komisija lemj par iepirkuma līguma slēgšanas tiesību piešķiršanu pretendentam, kuram atbilstoši Komisijas lēmumam būtu piešķiramas iepirkuma līguma slēgšanas tiesības un uz kuru neattiecas Iepirkuma noteikumu noteiktie pretendentu izslēgšanas gadījumi un kura tehniskais piedāvājums ir atbilstošs Iepirkuma noteikumu prasībām, kā arī pretendenta finanšu piedāvājumā norādītā cena atbilst Pasūtītāja plānotajai cenai.  12.13.Ja izraudzītais pretendents atsakās slēgt iepirkuma līgumu ar Pasūtītāju vai Pasūtītāja paziņojumā par iepirkuma līguma slēgšanu noteiktajā termiņā neierodas noslēgt iepirkuma līgumu, Komisijai ir tiesības izvēlēties nākamo piedāvājumu ar viszemāko cenu vai lemt par Iepirkuma pārtraukšanu, neizvēloties nevienu piedāvājumu. Ja arī nākamais izraudzītais pretendents atsakās slēgt iepirkuma līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.  12.14.Pasūtītājs trīs darba dienu laikā elektroniski, informē pretendentus par Komisijas pieņemto lēmumu attiecībā uz iepirkuma līguma slēgšanu, nosūtot paziņojumu par Iepirkuma rezultātiem uz pretendenta piedāvājumā Iepirkumā (atbilstoši noteikumu 1.pielikuma formai) norādīto elektroniskā pasta adresi, kā arī mājaslapā internetā [www.aloja.lv](http://www.aloja.lv) nodrošina brīvu un tiešu elektronisku pieeju Komisijas pieņemtajam lēmumam. |
| **13. Komisijas tiesības un pienākumi** | 13.1.Komisija savas kompetences ietvaros pieņem lēmumus, kā arī veic citas darbības, kas izriet no iepirkuma noteikumiem un spēkā esošiem normatīvajiem aktiem.  13.2.Komisijas sēdes tiek protokolētas, ievērojot normatīvo aktu prasības.  13.3.Komisija savus lēmumus pieņem ar vienkāršu balsu vairākumu, ja sēdē piedalās vismaz divas trešdaļas no Komisijas locekļiem. Komisijas locekļi ir tiesīgi balsot tikai “par” vai “pret”. Ja balsu skaits sadalās vienādi, izšķirošā ir komisijas priekšsēdētāja balss.  13.4. Komisijai ir tiesības:  13.4.1.pieprasīt papildus informāciju no Pretendentiem par piedāvājumu, kā arī lai Pretendents izskaidro informāciju, ko tas sniedzis;  13.4.2.pieaicināt Komisijas darbā speciālistus vai ekspertus ar padomdevēja tiesībām, ievērojot normatīvo aktu prasības;  13.4.3.pieņemt motivētu lēmumu slēgt Iepirkuma līgumu vai izbeigt Iepirkumu, neizvēloties nevienu piedāvājumu;  13.4.4.rīkoties saskaņā ar šajos noteikumos minēto un spēkā esošajiem Latvijas Republikas normatīvajiem aktiem;  13.4.5.izslēgt Pretendentu no turpmākās dalības Iepirkumā vai neizskatīt Pretendenta piedāvājumu, ja konstatēts, ka piedāvājums nav noformēts atbilstoši Iepirkuma noteikumu prasībām, konstatēti Publisko iepirkumu likuma 9. pantā noteiktie apstākļi un/vai Pretendents neatbilst kādām citām noteikumu prasībām vai Pretendents ir sniedzis Pasūtītājam nepatiesas ziņas vai vispār nav sniedzis ziņas;  13.4.6.pārbaudīt Pretendentu atlasei, piedāvājumu noformējuma un atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;  13.4.7.pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu.  13.4.8.pieņemt lēmumu pārtraukt Iepirkumu saskaņā ar Publisko iepirkumu likuma 9. panta piecpadsmito daļu.  13.4.9.citas noteikumos minētās tiesības.  13.5. Komisijas pienākumi:  13.5.1.izskatīt un vērtēt Pretendentu piedāvājumus, ievērojot Iepirkuma noteikumos izvirzītās prasības;  13.5.2.nodrošināt vienlīdzīgu un taisnīgu attieksmi pret visiem Pretendentiem;  13.5.3.ne vēlāk kā 3 (trīs) darba dienu laikā no lēmuma pieņemšanas dienas rakstveidā informēt Pretendentus par pieņemto lēmumu slēgt Iepirkuma līgumu vai izbeigt Iepirkumu, neizvēloties nevienu piedāvājumu;  13.5.4.nosūtīt attiecīgu paziņojumu Iepirkuma uzraudzības birojam pēc Iepirkuma līgumu noslēgšanas;  13.5.5.publicēt Iepirkuma rezultātā noslēgtos līgumus Pasūtītāja mājas lapā;  13.5.6.veikt citus Iepirkuma noteikumos minētos pienākumus. |

**Pielikums Nr.1**

## **Iepirkums „Kurināmās šķeldas iegāde Alojas pilsētas katlumājai 2020./2021. gada apkures sezonai”**

**Identifikācijas Nr. ANSS 1-08/2020**

## **PIETEIKUMS DALĪBAI IEPIRKUMĀ**

|  |  |  |
| --- | --- | --- |
|  |  |  |
| *sagatavošanas vieta* |  | *Datums* |

1. visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;
2. gadījumā, ja Pretendentam piešķirs iepirkuma līguma slēgšanas tiesības, esam gatavi slēgt iepirkuma līgumu;
3. Pretendents nav saistīts ar Iepirkuma dokumentācijas sagatavotāju, iepirkuma komisijas locekli vai ekspertu Publisko iepirkumu likuma 23.panta pirmās un otrās daļas izpratnē;
4. Pretendenta rekvizītu tabulā norādītā elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja nosūtīto saraksti Iepirkuma ietvaros.
5. apliecinām, ka piedāvājums ir sagatavots neatkarīgi no citiem Pretendentiem.

Dati par Pretendentu:

|  |  |
| --- | --- |
| Pretendenta nosaukums |  |
| Vien. reģistrācijas Nr. |  |
| Juridiskā adrese, pasta indekss |  |
| Faktiskā/ sarakstes adrese, pasta indekss |  |
| Bankas konta Nr. |  |
| Bankas kods |  |
| Bankas nosaukums |  |
| Fax.nr. |  |
| Kontaktpersona |  |
| Tālruņa Nr. |  |
| Mobilā tālruņa Nr. |  |
| **E-pasta adrese** |  |
| **Uzņēmuma statuss (Mazs/Vidējs)** \*  \*Mazs - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;  \*Vidējs- uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. |  |
| Informācija par personu, kura gadījumā, ja pretendentam tiks piedāvātas līguma slēgšanas tiesības, parakstīs līgumu: Vārds, uzvārds |  |
| Ieņemamais amats |  |
| Pārstāvības pamats( statūti, pilnvara) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pretendenta pilnvarotās personas amats, vārds, uzvārds, paraksts)

**Pielikums Nr.2**

## **Iepirkums „ Kurināmās šķeldas iegāde Alojas pilsētas katlumājai 2020./2021. gada apkures sezonai”**

**Identifikācijas Nr. ANSS 1-08/2020**

## **INFORMĀCIJA PAR PRETENDENTA PIEREDZI**

|  |  |  |
| --- | --- | --- |
|  |  |  |
| *sagatavošanas vieta* |  | *Datums* |

|  |  |  |  |  |
| --- | --- | --- | --- | --- |
| N.p.k. | Pasūtītājs (nosaukums, reģ.Nr.) | Pasūtītāja kontaktpersona atsauksmes iegūšanai | Piegādātās šķeldas apjoms,m3 | Piegādes periods,  gads |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pretendenta pilnvarotās personas amats, vārds, uzvārds, paraksts)

**Pielikums nr.3**

## **Iepirkums „Kurināmās šķeldas iegāde Alojas pilsētas katlumājai 2020./2021. gada apkures sezonai”**

## **Identifikācijas Nr. ANSS 1-08/2020**

**FINANŠU -Tehniskais piedāvājums**

|  |  |  |  |  |
| --- | --- | --- | --- | --- |
| **Tehniskās prasības, Pretendenta piedāvājums** | **Mērvienība** | **Vienību skaits** | **Pretendenta cenas piedāvājums par ber. m3 EUR bez PVN** | **Summa**  **EUR bez PVN** |
| 1. **Kurināmā šķelda** atbilst šādām prasībām:    1. Frakciju izmēri robežās no 20 – 60 mm;    2. Šķeldas frakciju izmēriem pieļaujamas atkāpes;    3. Mitruma saturs robežās no 20 % līdz 55%;    4. Šķeldā nav koksnes pārstrādes atkritumi – pieļaujami zari līdz 3%, skujas līdz 0,5%, zāģskaidas līdz 3% no kopējā tilpuma;    5. Koksnes mizas saturs šķeldā nepārsniedz 5 % no kopējā tilpuma;    6. Šķeldā nav akmeņi, šķembas, smiltis kā arī metāla vai citu materiālu izstrādājumi vai to atliekas, sniegs, ledus;    7. Šķelda nav sākusi dalīties, ar puvuma pazīmēm.    8. Šķelda nav iegūta no mežistrādes atlikumiem (no cirsmu atliekām,, koku saknēm ). 2. Koksnes šķeldas tilpuma uzmērīšana un pieņemšana notiek beramajos kubikmetros. Ja koksnes šķeldas kvalitāte neatbilst prasībām, ja tiek piegādāta šķelda no mežistrādes atlikumiem, Pasūtītājs kravu nepieņem. Pretendents par saviem līdzekļiem nodrošina kravas aiztransportēšanu no Pasūtītāja teritorijas. 3. Transporta līdzekļi, kas piegādā šķeldu, būs nodrošināti pret atmosfēras nokrišņu iekļūšanu šķeldā.. 4. Cena ietver piegādes un izkraušanas izmaksas uz Pasūtītāja norādīto vietu - Skolas iela 6, Alojā, Alojas novadā, LV 4064. 5. Piegāde tiek veikta saskaņojot grafiku, kas tiks precizēts noslēdzot konkrētos apkures perioda līgumu ne vēlāk kā 36 stundu laikā pēc pasūtījuma veikšanas. | ber. m3 | 3000 |  |  |
| **Summa** | | | |  |

Parakstot finanšu- tehnisko piedāvājumu Pretendents apliecina, ka piegādās tikai finanšu - tehniskajā piedāvājumā norādītājām prasībām atbilstošu šķeldu, kā arī necels pretenzijas, ja Pasūtītājs attieksies pieņemt kravu, kas neatbilst finanšu - tehniskajā piedāvājumā noteiktajām;

Apliecinām, ka finanšu piedāvājumā piedāvāto vienību cenas būs nemainīgas visā līguma izpildes laikā, un cenā ir ietvertas visas ar piegādi un izkraušanu saistītās izmaksas un visi iespējamie riski, kas saistīti ar tirgus cenu svārstībām, tai skaitā arī ārvalstīs maksājamie nodokļi un nodevas, preces sezonalitāte.

\_\_\_\_\_\_\_\_\_\_\_\_\_\_\_\_\_\_\_\_\_(Pretendenta pilnvarotās personas amats, vārds, uzvārds, paraksts)

Pielikums Nr. 4

## **Iepirkums „Kurināmās šķeldas iegāde Alojas pilsētas katlumājai 2020./2021. gada apkures sezonai”**

## **Identifikācijas Nr. ANSS 1-08/2020**

**APLIECINĀJUMS PAR ŠĶELDAS PIEGĀDĒS**

**IZMANTOJAMO TRANSPORTLĪDZEKĻU ATBILSTĪBU**

|  |  |  |
| --- | --- | --- |
|  |  |  |
| *sagatavošanas vieta* |  | *Datums* |

Pretendents [pretendenta nosaukums] reģ. Nr. [reģistrācijas numurs], [adrese], tā [personas, kas paraksta, pilnvarojums, amats, vārds, uzvārds] personā

ar šī Apliecinājuma iesniegšanu apliecina, ka tā rīcībā (īpašumā vai nomā vai pamatojoties uz sadarbības līgumu) ir transporta līdzeklis (-ļi), kas ir nodrošināts (-i) pret atmosfēras nokrišņu iekļūšanu šķeldā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Transportlīdzekļa veids, modelis, izlaiduma gads, valsts reģistrācijas Nr., m3;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Transportlīdzekļa veids, modelis, izlaiduma gads, valsts reģistrācijas Nr., m3.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pretendenta paraksttiesīgās personas amats, vārds, uzvārds, paraksts)

***Pielikumā:***

***Par Pretendenta rīcībā (īpašumā) esošiem transportlīdzekļiem iesniedz transportlīdzekļa tehniskās pases kopiju, par nomā esošiem - nomu apliecinošu dokumentu-līguma kopiju, vai pamatojoties uz sadarbības līgumu nodrošinātiem transportlīdzekļiem -iesniedzot sadarbības līguma kopiju****.*

Līguma projekts

**Kurināmās šķeldas piegāde Alojas pilsētas katlu mājai**

Alojā 2020. gada \_\_\_\_ \_\_\_\_\_\_\_\_\_

**Sabiedrība ar ierobežotu atbildību ”Alojas Novada Saimniekserviss”,** reģistrācijas Nr.44103091517, juridiskā adrese: Jūras ielā 13, Alojā, Alojas novadā, LV 4064, valdes locekļa **Pētera Bojāra** personā, kurš darbojas pamatojoties uz līguma pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

turpmāk saukts “Piegādātājs,” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes locekļa\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, no otras puses, noslēdz šādu līgumu:

1. **LĪGUMA PRIEKŠMETS**
   1. Pasūtītājs uzdod, bet Piegādātājs apņemas piegādāt kurināmo šķeldu, turpmāk tekstā saukta – šķelda Alojas pilsētas katlumājai, adrese: Kalēju ielā 3a, Alojā, Alojas novads, LV 4064
   2. Šķeldas piegādes maksimālais apjoms konkrētajā periodā ir 300 beramie kubikmetri.
   3. Pasūtītājs un Piegādātājs vienojas, ka Pasūtītājs, ņemot vērā objektīvus apstākļus, var iegādāties šķeldu atbilstoši reālajai nepieciešamībai par nepilnu apjomu.
   4. Kurināmajai šķeldai jāatbilst šādām prasībām:

|  |
| --- |
| * 1. Frakciju izmēri robežās no 20 – 60 mm;   2. Šķeldas frakciju izmēriem pieļaujamas atkāpes;   3. Mitruma saturs robežās no 20 % līdz 55%;   4. Šķeldā nav koksnes pārstrādes atkritumi – pieļaujami zari līdz 3%, skujas līdz 0,5%, zāģskaidas līdz 3% no kopējā tilpuma;   5. Koksnes mizas saturs šķeldā nepārsniedz 5 % no kopējā tilpuma;   6. Šķeldā nav akmeņi, šķembas, smiltis kā arī metāla vai citu materiālu izstrādājumi vai to atliekas, sniegs, ledus;   7. Šķelda nav sākusi dalīties, ar puvuma pazīmēm.   8. Šķelda nav iegūta no mežistrādes atlikumiem (no cirsmu atliekām,, koku saknēm ). |

* 1. Koksnes šķeldas tilpuma uzmērīšana un pieņemšana notiek beramajos kubikmetros (ber m3).
  2. Ja koksnes šķeldas kvalitāte neatbilst prasībām, tad krava netiek pieņemta.
  3. Transporta līdzekļiem, kas piegādā šķeldu, jābūt nodrošinātiem pret atmosfēras nokrišņu iekļūšanu šķeldā.
  4. Vienas kravas apjomu nosaka saskaņā ar kravas mērījuma aktu.

1. **LĪGUMA SUMMA UN NORĒĶINU KĀRTĪBA**
   1. Kopējā Līguma summa ir EUR \_\_\_\_,\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_) bez PVN. PVN 21 % ir EUR .
   2. Piegādātājs apņemas visā Līguma darbības laikā piegādāt šķeldu nosakot Līgumcenu par vienu beramo kubikmetru \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR,\_\_\_\_\_\_.centi) .
   3. Līgumcenā ir iekļauti šķeldas piegādes izdevumi, iekraušanas, izkraušanas izmaksas, transporta izmaksas, kā arī citas izmaksas, kas attiecas uz šķeldu, tās piegādi un Līguma izpildi.
   4. Pasūtītājs samaksā par piegādāto, izkrauto un pieņemto kvalitatīvo un Līguma noteikumiem atbilstošo šķeldu bankas pārskaitījuma veidā eiro. Norēķini tiek veikti par katru konkrēto piegādi atsevišķi ar pēcmaksu atbilstoši Piegādātāja iesniegtajām preču pavadzīmēm – rēķiniem. Pasūtītājs preču pavadzīmi – rēķinu apmaksā 30 ( trīsdesmit) dienu laikā no tā saņemšanas dienas.
2. **PIEGĀDES NOSACĪJUMI**
   1. Piegādes tiek veiktas darbdienās no plkst. 8.00-17.00.   saskaņā ar piegādes grafiku pēc pasūtījuma pieprasījuma, par kuru vienojas Piegādātājs un Pasūtītājs.
   2. Piegādātājs garantē piegādātās šķeldas kvalitāti atbilstoši šī Līguma 1.4.punkta prasībām un iesniegto paraksttiesīgās personas parakstīto tehnisko- finanšu piedāvājumu piegādā to ar savu transportu, kas ir nodrošināts pret atmosfēras nokrišņu iekļūšanu šķeldā.
   3. Pasūtītājs pieņem piegādāto šķeldu, ievērojot Līguma 3.2.punktā noteikto.
   4. Pasūtītājs nodrošina Piegādātāja piegādātās šķeldas izkraušanas vietu.
   5. Pasūtītājs ir tiesīgs nepieņemt kravu, ja šķeldas kvalitāte, vai transportlīdzeklis ar kuru tā tiek piegādāta neatbilst šī Līguma 1.4., 1.6.,1.7. vai 1.8.punktā norādītajām prasībām.
   6. Katrā šķeldas piegādes gadījumā Piegādātājs iesniedz Pasūtītājam preču pavadzīmi – rēķinu.
   7. Gadījumā, ja Pasūtītājs konstatē piegādātās šķeldas neatbilstību Līgumā noteiktajām prasībām šķeldas saņemšanas brīdī vai pēc šķeldas saņemšanas (bet ne vēlāk kā 3 darba dienu laikā pēc šķeldas saņemšanas), tas sagatavo defektu aktu par šķeldas neatbilstībām Līguma prasībām un to novēršanas termiņiem. Defektu akta sagatavošanā Pasūtītājs pieaicina par Līguma izpildi atbildīgo personu no Piegādātāja puses.
   8. Ja Piegādātājs neatzīst defektu aktā norādītās neatbilstības šī Līguma 1.4. prasībām, Pasūtītājs ir tiesīgs veikt piegādātās šķeldas pārbaudi sertificētā laboratorijā. Gadījumā, ja šķeldas kvalitāte ir neatbilstoša Līguma 1.4.punktā norādītiem parametriem, analīžu izmaksas sedz Piegādātājs pēc Pasūtītāja piestādītā rēķina. Ja šķeldas kvalitāte ir atbilstoša, analīžu izmaksas sedz Pasūtītājs.
   9. Domstarpību gadījumā, līdz analīžu rezultātu saņemšanai, piegādātās šķeldas krava glabājas pie Pasūtītāja. Ja analīžu rezultāti parāda, ka šķeldas kvalitāte atbilst Līguma1.4.punkta prasībām, Pasūtītājs pieņem kravu. Ja analīžu rezultāti parāda, ka šķeldas kvalitāte neatbilst Līguma 1.4. punkta prasībām, Piegādātājs rīkojas atbilstoši Līguma 3.10.punktā noteiktajam.
   10. Gadījumā, ja izkrautā krava, kurai tika sastādīts defektu akts un kuru Piegādātājs neatzīst, traucē katlu mājās normālai darbībai un to nevar saglabāt līdz analīžu saņemšanai, tā tiek pieņemta. Pēc analīžu rezultātu saņemšanas, konstatējot kvalitātes neatbilstību Līguma 1.4. punkta prasībām, Pasūtītājs maksā 70% no atvestās kravas vērtības. Ja kvalitāte atbilst 1.4.punkta prasībām, pasūtītājs maksā 100% no kravas vērtības.
   11. Līguma nosacījumiem neatbilstošo šķeldu Piegādātājs iekrauj un aizved uz sava rēķina ar savu darbaspēku un tehnisko nodrošinājumu defektu aktā noteiktajā termiņā.
3. **PUŠU ATBILDĪBA**
   1. Puses saskaņā ar Latvijas Republikā spēkā esošajiem normatīvajiem aktiem savstarpēji ir materiāli atbildīgas par Līguma saistību pārkāpšanu, kā arī par otrai Pusei radītajiem zaudējumiem.
   2. Ja Piegādātājs neveic šķeldas piegādi saskaņā ar piegādes grafiku par kādu Puses ir vienojušās un nepiegādātās šķeldas apjoms pārsniedz 20%, Pasūtītājam ir tiesības no noteiktā un termiņā nepiegādātā apjoma ieturēt līgumsodu 0,1% apmērā no termiņā nepiegādātā šķeldas apjoma kopējās summas.
   3. Gadījumā, ja Piegādātājs nepilda saistības un piegādā šķeldu, kas neatbilst šī Līguma 1.4.punkta noteikumiem, Pasūtītājam ir tiesības ieturēt līgumsodu 0,1%, apmērā no Līguma 2.1.punktā noteiktās kopējās Līguma summas.
   4. Ja Līgumā noteiktajos termiņos un kārtībā Pasūtītājs nav veicis norēķinu ar Piegādātāju, tad Piegādātājam ir tiesības pieprasīt līgumsodu 0,1% apmērā no savlaicīgi nesamaksātās summas par katru nokavēto samaksas izdarīšanas dienu, pie nosacījuma, ka ir izpildīti Līguma noteikumi, kā arī ievērojot Latvijas Civillikuma 1716. un 1717. pantos noteiktos aprobežojamu apmērus.
   5. Ja Piegādātājs nepilda vai atsakās pildīt Līgumu, vai ja Līgums tiek pārtraukts Piegādātāja vainas dēļ, tajā skaitā Līguma 5.2.punktā minētajā gadījumā, Pasūtītājam ir tiesības ieturēt no Piegādātāja vienreizēju līgumsodu 5% (piecu procentu) apmērā no Līguma 2.1.punktā noteiktās kopējās Līguma summas.
   6. Par piemērojamo līgumsodu Puses viena otru informē rakstveidā.
   7. Ja Piegādātāja darbības vai bezdarbības rezultātā, veicot Līgumā noteiktās piegādes, tiek bojāta trešo personu un/vai Pasūtītāja manta vai nodarīta kaitējums trešo personu un/vai Pasūtītāja pārstāvju dzīvībai un veselībai, tad visus un jebkādus radītos zaudējumu un kompensācijas sedz Piegādātājs uz sava rēķina, kā arī Piegādātājs uzņemas visu risku un jebkādu atbildību par nodarījumu.
   8. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst. Šeit pieskaitāmi plūdi, zemestrīce un citas dabas stihijas, karš, streiki, varas institūciju darbība, normatīvo aktu izmaiņas pēc Līguma noslēgšanas, kā arī pārējie Pušu kontrolei nepakļauti apstākļi. 3 (trīs) dienu laikā no šādu apstākļu rašanās vai izbeigšanās otra Puse tiek rakstveidā informēta. Ja nepārvaramas varas apstākļi ir ilgstoši, Puses sastāda papildus vienošanos pie šī Līguma par saistību turpmāko izpildi vai izbeigšanu.
4. **LĪGUMA GROZĪŠANAS, PAPILDINĀŠANAS, IZBEIGŠANAS UN STRĪDU RISINĀŠANAS KĀRTĪBA**
   1. Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad Puses tos ir parakstījušas.
   2. Pasūtītājs ir tiesīgs vienpusēji izbeigt šo Līgumu, paziņojot par to Piegādātājam rakstveidā, ja Piegādātājs atkārtoti pārkāpj Līguma saistības un tas ir rakstiski fiksēts defektu aktos.
   3. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
   4. Ja Puses nespēj strīdu atrisināt savstarpēju pārrunu rezultātā 20 (divdesmit) dienu laikā, tas tiek izskatīts tiesā Latvijas Republikas spēkā esošo normatīvo aktu noteiktajā kārtībā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Puses no turpmākās šī Līguma saistību izpildes.
5. **CITI NOTEIKUMI**
   1. Līgums ir spēkā no brīža, kad to parakstījušas abas puses un ir spēkā līdz 2019 .gada 30.aprīlim.
   2. Ja kāda no Pusēm kļūst par bankrota, maksātnespējas vai citu līdzvērtīgu notikumu objektu, kas ietekmē otras Puse intereses, otrai Pusei ir tiesības paziņot par Līguma izbeigšanu un pieprasīt samaksāt tai pienākošās summas.
   3. Visos jautājumos, kuri nav atrunāti šī Līguma tekstā, Puses vienojas un vadās no iepirkuma nolikuma, identifikācijas (ID) Nr. ANSS 1-08/2020, kurināmās šķeldas iegāde, Alojas pilsētas katlu mājai.2020./2021. gada apkures sezonai” prasībām, Piegādātāja piedāvājuma un Latvijas Republikā spēkā esošajiem normatīvajiem aktiem.
   4. Ar šo Līgumu Puses pilnvaro šādas par Līguma izpildi atbildīgās personas:

|  |  |  |  |
| --- | --- | --- | --- |
| No Pasūtītāja puses | | No Piegādātāja puses | |
| Vārds, uzvārds: |  | Vārds, uzvārds: |  |
| Amats: |  | Amats: |  |
| Adrese: |  | Adrese: |  |
| Tālr./fakss: |  | Tālr./fakss: |  |
| E-pasta adrese: |  | E-pasta adrese: |  |

* 1. Par Līguma izpildi atbildīgās personas atbild par visu šajā Līgumā noteikto pienākumu izpildi un Līguma izpildes koordinēšanu Pušu vārdā.
  2. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 7 (septiņu) darba dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otrai Pusei.
  3. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Pusēm atbildes uz otras Puses iesniegumu, paziņojumu vai pieprasījumu jāsniedz 5 (piecu) darba dienu laikā, izņemot, ja Līgumā nav noteikts cits termiņš. Gadījumā, ja Puse nesniedz atbildi 5 (piecu) darba dienu laikā ir uzskatāms, ka, Puse, kurai pieprasījums ir nosūtīts, ir to akceptējusi.
  4. Šis Līgums sastādīts 2 (divos) identiski vienādos eksemplāros uz …..lapām, no kuriem 1 (viens) atrodas pie Pasūtītāja un 1 (viens) - pie Piegādātāja. Visiem Līguma eksemplāriem ir vienāds juridisks spēks.
  5. Līgumam tiek pievienoti šādi pielikumi, kas ir tā neatņemama sastāvdaļa: Pielikums Nr.1. Tehniskais –Finanšu piedāvājums uz 1 (viens) lapām;

1. **PUŠU JURIDISKĀS ADRESES UN REKVIZĪTI**

**PASŪTĪTĀJS PIEGĀDĀTĀJS:**

**Sabiedrība ar ierobežotu atbild \_\_\_\_\_\_\_\_\_\_\_\_\_\_\_\_\_\_\_\_\_\_**

**“ Alojas Novada Saimniekserviss” \_\_\_\_\_\_\_\_\_\_\_\_\_\_\_\_\_\_\_\_\_\_**

**Reģ.Nr. LV 44103091517 \_\_\_\_\_\_\_\_\_\_\_\_\_\_\_\_\_\_\_\_\_\_**

**Juridiskā adrese: Jūras iela 13, Alojā \_\_\_\_\_\_\_\_\_\_\_\_\_\_\_\_\_\_\_\_\_\_**

**Alojas novads, LV 4064**

**Biroja adrese: Kalēju iela 3a, Alojā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Alojas novadā, LV 4064 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Banka: A/S Swedbank \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kods: HAB ALV22 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Konta Nr. LV 59HABA0551037995213**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**